# Ivan Klíma

Ivan Klíma (Praga, 14 de setembre de 1931) escriptor i dramaturg txec traduït a 29 llengües

## Biografia

El seu pare Vilèm era enginyer elèctric i inventor, la seva mare Marta treballava de secretària i parlava cinc idiomes. Ivan batejat protestant, no va saber que els seus pares eren jueus fins a l'arribada de Hitler i l'ocupació nazi de Bohèmia-Moràvia l'any 1938.
Amb tota la família va passar quasi quatre anys de la seva infantesa al camp de concentració de Theresienstadt, a Bohèmia; aquesta experiència la va descriure en el seu primer escrit publicat l'any 1945.
Va estudiar Literatura a la Universitat de Praga.
Casat el 1958 amb Helena Klimova, té un fill Michal, i una filla Hana.

## Carrera literària i problemes polítics

Com a escriptor ha conreat una gran varietat de formes i estils :novel·la, assaig, teatre, guions per pel·lícules de dibuixos animats,i biografia. El seu primer llibre (1960) "Mezi tremi hranicemi" - Entre tres fronteres"- va ser una obra de no ficció sobre Eslovàquia.
Es pot considerar com a l'escriptor de Praga, no lluny de Franz Kafka i Jaroslav Hasek.
Durant els anys 60 va escriure guions per pel·lícules de dibuixos animats i va ser editor de la prestigiosa revista literària "Litérarní Noviny".
Sospitós de ser dissident del règim comunista la seva obra va ser prohibida a Txecoslovàquia durant 20 anys, i fins al 1989 any de la Revolució de Vellut, les seves obres només van publicar-se a l'estranger. Per subsistir, Klíma entre altres oficis va fer de missatger, conductor d'ambulàncies i contrabandista de llibres prohibits per règim comunista.
President del Pen Club Txec (1989-1993)
És el biograf de Karel Capek (1890-1938) un dels escriptors txecs més importants del segle xx.
Ha estat professor de la Universitat de Michigan (Ann Harbor) (1969-70) i de la Universitat de Califòrnia (Berkeley) (1998).

## Presència a Catalunya

El 10 de març de 2008 va pronunciar una conferència al CCCB, presentat per l'editor Jaume Vallcorba, amb el títol de "La condició humana. La paraula", i on posteriorment va mantenir-hi una conversa amb l'escriptor Sergi Pàmies.
Klíma té dues obres traduïdes al català: L'esperit de Praga i Amor i Brossa.

## Premis i honors

Ha rebut el Premi Franz Kafka de Literatura (2002) per la seva "lluita per la democràcia, la tolerància i l'humanisme"., i el premi Magnesia Litera (2010) pel llibre de memòries (Moje ṧilené století), on descriu la seva vida sota dos règims totalitaris; el Nazisme i el Comunisme.
Medalla de la República Txeca pels serveis prestats a l'estranger.

## Obres

* A Ship Named Hope: Two Novels (1970)
* Milostné léto (1979)
* Ma veselá jitra (1985)
* Moje první lásky (1985)
* My Merry Mornings: Stories from Prague (1985)
* Amor i brossa (Láska a smetí) (Traduïda al català)
* My First Loves (1986)
* Soudce z milosti (1986)
* A Summer Affair (1987)
* Milenci na jednu noc (1988)
* My First Loves (1988)
* Už se blíží meče: Eseje, Fejetony, Rozhovory (1990)
* Ministr a anděl (1990)
* Rozhovor v Praze (1990)
* Moje zlatá řemesla (1990)
* Hry: Hra o dvou dějstvích (1991)
* Judge on Trial (1991)
* My Golden Trades (1992)
* Ostrov mrtvých králů (1992)
* Čekání na tmu, čekání na světlo (1993)
* Judge on Trial (1993)
* Waiting for the Dark, Waiting for the Light (1994)
* L'esperit de Praga (1994) (traduïda al català)
* My Golden Trades (1994)
* Milostné rozhovory (1995)
* Waiting for the Dark, Waiting for the Light (1995)
* Jak daleko je slunce (1995)
* The Spirit of Prague: And Other Essays (1995)
* Čekání na tmu, čekání na světlo (1996)
* Poslední stupeň důvěrnosti (1996)
* The Ultimate Intimacy (1997)
* Loď jménem Naděje (1998)
* When I came home(1998)
* Kruh nepřátel českého jazyka: Fejetony (1998)
* O chlapci, který se nestal číslem (1998)
* Fictions and Histories (1998)
* Lovers for a Day (1999)
* No Saints or Angels (Ani svatí, ani andělé)
* Between Security and Insecurity (2000)
* Velký věk chce mít též velké mordy (2001)
* Premiér a anděl (2003)
* Moje šílené století

## Referències

* 1 2 3 4 5 6 Jaggi, Maya «Profile: Ivan Klíma/Books» (en anglès). The Guardian, 01-04-2004 [Consulta: juliol 2015].
* 1 2 «Ivan Klíma / biography». . Arxivat de l'original el 2021-01-15 [Consulta: 3 febrer 2022].
* 1 2 Klíma, Ivan. Amor i brossa. Barcelona: Edicions 62, setembre 2002, p. 271 (Les millors obres de la literatura universal segle XX). ISBN 84-297-5171-8.
* ↑ «Karel Capek's books» (en anglès). [Consulta: juliol 2015].
* ↑ Klíma, Ivan. La condició humana. La Paraula. Barcelona: CCCB. Col·lecció Breus núm. 29, 11 de maig de 2009. ISBN 978-84-613-0106-5.
* ↑ Klíma, Ivan. L'esperit de Praga. Barcelona: Edicions dels Quaderns Crema, 2010. ISBN 978-84-7274-483-4.
* ↑ «The Franz Kafka Society» (en anglès), 02-06-2015. [Consulta: juliol 2015].
* ↑ «Magnesia Litera 2015» (en txec). [Consulta: juliol 2015].
* ↑ «Ivan Klíma» (en anglès). [Consulta: juliol 2015].